Leonas Bistras

Leonas Bistras (20. oktoober 1890 Liepāja – 17. oktoober 1971 Kaunas) oli Leedu poliitik, ajakirjanik, filosoof ja tõlkija.

Leonas Bistras oli pärit töölisperekonnast. 1911. aastal lõpetas ta Liepājas gümnaasiumi ja asus õppima Genfi Ülikoolis meditsiini. 1912–1914 õppis ta meditsiini Tartu Ülikoolis. 1913–1914 töötas ta ajalehe Viltis toimetuses. 1914. aastal astus ta Kaunases asuvasse Žemaitija Preestriteseminari, kuid alanud Esimese maailmasõja tõttu mobiliseeriti ta velskrina Vene sõjaväkke, kus teenis kuni 1918. aastani.

1918. aastal pöördus Bistras Leedusse tagasi. 1919. aastal oli ta Kaunase Linnavolikogu liige, Leedu valitsuse pressibüroo juhataja ja ajakirja Lietuva peatoimetaja. 1922–1940 oli ta Kaunases asuva Vytautas Suure Ülikooli filosoofiadotsent.http://www3.lrs.lt/pls/inter/w5_show?p_r=4162&p_k=1&p_d=159624

1921. aastal lõpetas ta Fribourgi Ülikooli doktorikraadiga filosoofia alal.http://www.istorijatau.lt/index.php?option=com_seoglossary&view=glossary&catid=1&id=3041&Itemid=595

Alates 1921. aastast oli Leonas Bistras Leedu Kristlik-Demokraatliku Partei liige, 1927–1940 selle esimees. Alates 1922. aastast oli ta Leedu Seimi liige, 1925. aasta jaanuarist kuni septembrini selle esimees. 29. juunist 1923 – 4. veebruarini 1925 oli ta Leedu haridusminister.http://www3.lrs.lt/home/w5_viewer/statiniai/seimu_istorija/w5_show-p_r=4162&p_d=39041&p_k=1.html

25. septembrist 1925 kuni 15. juuni 1926 oli Leonas Bistras Leedu peaminister.http://www.rulers.org/rull.html

Ta oli Leedu haridusminister veel ka 17. detsembrist 1926 kuni 3. maini 1927 ja 1939. aasta 28. märtsist kuni 21. novembrini.

Pärast Leedu okupeerimist Nõukogude Liidu poolt vahistati Leonas Bistras 11. juulil 1940 ja küüditati seejärel Siberisse. 1945. aastal ta vabastati ja pöördus Leedusse tagasi. Uuesti vahistati ta 1950. aastal. Taas kord tagasi Leedusse pääses Bistras 1956. aastal.

Viited

Kategooria:Leedu peaministrid
Kategooria:Leedu ajakirjanikud
Kategooria:Leedu filosoofid
Kategooria:Fribourgi Ülikooli vilistlased
Kategooria:Sündinud 1890
Kategooria:Surnud 1971